Diari Oficial de la Generalitat Valenciana


Sumari del DOGV 1977, del 04-03-1993 (1993/827334)

DECRET 26/1993, de 22 de febrer, del Govern Valencià, pel qual accepta la cessió gratuïta de la propietat de l'immoble situat a la partida del Moli de la Vila de Vila-real, destinat a la construcció d'un centre de salut, realitzada per l'Ajuntament de Vila-real.
----------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1993/02/22/26/dof/vci/html**

### Dades del document

Número de DOGV
:   1977

Data del DOGV
:   04-03-1993

Secció del DOGV
:   DISPOSICIONS GENERALS

Número del document
:   1993/827334


Data del document
:   22-02-1993

Organisme emissor
:   Conselleria d'Economia i Hisenda

Tipus de document
:   Decret

Decret 26/1993, de 22 de febrer, del Govern Valencià, pel qual accepta la cessió gratuïta de la propietat de l'immoble situat a la partida del Molí de la Vila de Vila-real, destinat a la construcció d'un centre de salut, realitzada per l'Ajuntament de Vila-real.  
L'Ajuntament de Vila- real, en sessions plenàries realitzades els dies 31 de maig i 14 de juliol de 1988, va acordar la cessió gratuïta a la Generalitat Valenciana de la propietat d'uns terrenys de 1.245 m2 de superfície, situats a la partida del Molí de la Vila de Vila- real, dels quals és propietari l?esmentat ajuntament.  
En sessions plenàries realitzades els dies 29 d'agost i 31 d'octubre de 1990, l'ajuntament va acordar la cessió gratuïta a la Generalitat Valenciana de la propietat de dues parcel·les de 263,16 m2 i 103,72 m2 respectivament, situades a la partida del Molí de la Vila de Vila- real.  
La cessió es realitza amb el fi determinant de construir-hi un centre de salut.  
A petició del Conseller de Sanitat i Consum s'iniciaren els tràmits legals oportuns per a l'acceptació i la formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Govern Valencià, en la reunió del dia 22 de febrer de 1993,  
DECRETE  
Article primer  
Acceptar la cessió gratuïta efectuada per l'Ajuntament de Vila- real de la propietat del solar de 1.611,88 m2, situat a la partida Molí de la Vila de Vila- real, format per l'agrupació de les finques següents:  
1. Parcel·la de 1.245 m2, situada a la partida del Molí de la Vila, entre l'avinguda de Pius XII i el CP Pascual Nácher. Confronta: nord, zona verda contigua a la sèquia Major, pas de vianants enmig; sud, prolongació del carrer Carlos Sartou; est, prolongació del carrer Pedro Fortuño, i oest, finca propietat de la Sra. Carmen Sifre Gimeno.  
La parcel·la esmentada s'haurà de segregar de la inscrita en el Registre de la Propietat de Vila- real número 2, al tom 859, llibre 549, foli 5, finca 5889.  
2. Parcel·la de 263,16 m2, de forma rectangular amb els límits següents: nord, una longitud de façana de 17,50 m al carrer Carinyena en projecte (actualment resta de la finca de la qual se segrega); sud, una longitud de façana de 17,50m al carrer Serra d'Espadà en projecte (actualment resta de la finca de la qual se segrega); est, mitgera de 15,40m a la parcel·la propietat de la Generalitat Valenciana, cedida pel ple d'aquest ajuntament en acord de 14 de juliol de 1988, per a la construcció de centre de salut, i oest, mitgera de 15,40m a la parcel·la propietat d'aquest ajuntament que es descriu en el paràgraf següent.  
La parcel·la esmentada s'haurà de segregar de la inscrita en el Registre de la Propietat de Vila- real número 2, al tom 924, llibre 586, foli 63, finca 54884.  
3. Parcel·la de 103,72 m2, de forma rectangular, amb els límits següents: nord, una longitud de façana de 9 m al carrer Carinyena en projecte (actualment resta de la finca de la qual se segrega); sud, una longitud de façana de 5 m al carrer Serra d'Espadà (actualment resta de la finca de la qual se segrega); est, mitgera de 15,40m a la parcel·la propietat d'aquest ajuntament i que es descriu en el paràgraf anterior, i oest, una longitud de façana de 15 m al carrer dels Columbrets en projecte (actualment resta de la finca de la qual se segrega).  
La parcel·la esmentada s'haurà de segregar de la inscrita en el Registre de la Propietat de Vila- real número dos, al tom 1.189, llibre 787586, foli 1553, finca 30119.  
Article segon  
La cessió gratuïta efectuada per l'Ajuntament de Vila- real es fa amb la condició de destinar l?immoble a centre de salut.  
Article tercer  
El dret de propietat derivat d'aquesta cessió s'haurà' d'incorporar a l?Inventari General de Béns i Drets de la Generalitat Valenciana, i inscriure's al seu nom en el registre de la propietat.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 22 de febrer de 1993.  
El President de la Generalitat Valenciana,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA I CASANOVA


Còpia Permalink ELI